ભાજપ કારોબારીની બેઠકના બીજા દિવસે વર્ષ ૨૦૨૨ સુધીમાં નવા ભારતના નિર્માણની પ્રતિબદ્ધતા વ્યક્ત કરતો ઠરાવ પસાર કરાયો હતો. રાજનાથ સિંહે રાજકીય પ્રસ્તાવ રજૂ કર્યો હતો જેમાં જણાવવામાં આવ્યું છે કે, ૨૦૨૨ સુધીમાં દેશમાંથી જાતિવાદ, સંપ્રદાયવાદ, આતંકવાદ અને નકસલવાદ નાબૂદ થઈ જશે. છેલ્લા ચાર વર્ષમાં વિકાસના ઘણા કામો થયાં છે. ૨૦૨૨ સુધીમાં નવા ભારતનું નિર્માણ થઈ જશે. મોદી સરકાર પાસે દૃષ્ટિકોણ, ધીરજ અને કલ્પના છે. મોદી સરકારના કામો જોઈ શકાય છે. ૨૦૨૨ સુધીમાં ન્યૂ ઈન્ડિયાનું સ્વપ્ન સાકાર થતાં દેશમાં કોઈ ગરીબ કે બેઘર નહીં રહે. ન્યૂ ઈન્ડિયાનું સ્વપ્ન વિઝન, પેશન અને ઈમેજિનેશનથી સફળ બનશે. દેશમાં ઈનોવેશન કલ્ચરનો પ્રારંભ થયો છે. દેશની જનતા પોતાના વિકાસની સાથે સાથે દેશના વિકાસમાં પણ ભાગીદાર બની રહી છે.